Grundejerforeningen ”Kyndelmisse”

Hundested

Referat fra bestyrelsesmøde d. 15. november 2021

Tilstede: Sanne Jespersen, Gert Jensen, Svend Lange og Lisa Wind Gade

Afbud: Jan Petersen

**Dagsorden:**

1. **Godkendelse af referat fra sidste møde.**

Godkendt uden kommentarer.

1. **Regnskab**

Regnskabet gennemgået. Der er stadig to grundejere, der ikke har betalt kontingent. Det drejer sig om ejendomme der udlejes og det er problematisk at finde oplysninger på ejer. Kasserer arbejder på sagen. Regnskabet godkendt.

1. **Vejene her og nu – forsegling og vintervedligehold**

* Der er rettet henvendelse til to entreprenører for tilbud på forsegling af revner i asfalten. Bestyrelsen har valgt ”Vejdoktoren” v. Søren Isaaksen til at udføre opgaven. Arbejdet går i gang så snart vejrliget er til det.
* Der er taget kontakt til Martin Nielsen ang. vintervedligehold. Det er forelagt ham, at vi mener der er saltet for meget. Martin fortæller, at der saltes efter et varslingssystem og det er svært at gøre det på anden vis. Der henstilles til ham, om at reducere i saltmængden, når han salter.

Stien mellem Bellisbakken og Primulavænget er meget ujævn p.g.a. rødder fra træerne. Der vil blive lagt stabilt grus for at jævne stien ud, så den er mere sikker at færdes på.

Martin Nielsen er bedt om at brænde ukrudt på Forårsbakken.

1. **Mål for 2022**

* **Vil vi fortsætte med Martin Nielsen både sommer og vinter**

Bestyrelsen vil løbende holde øje med det arbejde der udføres og herefter vurdere om der skal skiftes entreprenør.

* **Skal vi stramme op på vedligeholdelses gennemgang?**

Der er generelt manglende vedligeholdelse i vores område. Ukrudt på fortovene bliver ikke fjernet, manglende klipning af hække, udhængende grene m.m..

Bestyrelsen vil i 2022 gennemgå vores område allerede i juni måned. De steder hvor der er mislighold, vil grundejeren få en skriftlig henvendelse. Efter en passende periode vil bestyrelsen atter besigtige området og er henvendelsen ikke efterkommet, vil grundejeren får besked om, at arbejdet vil blive udført af entreprenør på grundejers regning.

* **Generalforsamling – tidspunkt og sted – nye tiltag?**
* Onsdag d. 23. februar 2022 kl. 18.30 i Fyrgården

**Mulige emner:**

* Mulighed for Hjertestarter undersøges – pris og opsætning

1. **Evt.**

Intet under dette punkt.

1. **Næste møde.**

24. januar 2022.

Referent: Lisa Wind Gade

Grundejerforeningen *”Kyndelmisse”* v/ Sanne Jespersen Resedavej 5 3390 Hundested

Tlf. 61 18 12 16

GFkyndelmisse­­\_formand@outlook.com